Тәжікстан Қазақстанда менингиттің таралуына байланысты сақтану шараларын қолға алды
"Тәжікстан Қазақстанда менингиттің таралуына байланысты сақтану шараларын қолға алды" | "https://abai.kz/post/71721"
TITLE: Тәжікстан Қазақстанда менингиттің таралуына байланысты сақтану шараларын қолға алды
URL: https://abai.kz/post/71721
META: "Тәжікстан Қазақстанда менингиттің таралуына байланысты сақтану шараларын қолға алды" | "https://abai.kz/post/71721"
DATE: 11.06.2018
AUTHOR(s): Abai.kz
TOTAL WORDS: 162
TEXT: Тәжікстанның санитарлық-эпидемиологиялық қызметі Қазақстандағы менингокок инфекциясының таралуына байланысты Душанбе әуежайында сақтану шараларын қолға алған. Елдің денсаулық сақтау министрлігі санитарлық-эпидемиологиялық басқармасының басшысы Мизроб Низомов Тәжікстаннан Қазақстанға күнделікті рейс ұшатынын айтады. Оның сөзінше, Қазақстан Ресейден кейінгі тәжік мигранттары жұмыс істеуге көп баратын екінші мемлекет. «Әуежайда санитарлы-карантин бақылау жүргізіп жатырмыз. Температурасы жоғары адамдарды арнайы аппарат бірден байқайды. Егер күдік болса, жолаушыны бірден ауруханаға жібереміз. Сол жақтан тексеруден өтеді», - деді Мизроб Низомов. Бірақ бүгінгі күнге дейін аталған індетті жұқтырды деген қауіппен ешкім тіркелмеген. Қазақстанның денсаулық сақтау министрлігінің ресми сайтындағы мәліметке сәйкес, қауіпті дерттен Алматы қаласында 6 адам, Алматы облысында – 4 адам, Оңтүстік Қазақстан облысында - 2 адам және Қызылорда облысында – 1 адам қайтыс болған. Мамандар менингококк инфекциясы сау адамға науқас немесе дертті тасмалдаушы адаммен ұзақ және тығыз қарым-қатынаста болғанда ауа арқылы (жөтелген, түшкірген, сөйлескен кезде) жұғады; жұқтырған кезден бастап аурудың басталуына дейін бір күннен он күнге дейін өтеді; науқас аурудың алғашқы күнінен бастап айналадағы адамдар үшін жұқтыратын адам болып саналады деп ескертеді. Abai.kz
